als_Latn dik_Latn sna_Latn
Reshjet e borës që vazhduan për disa ditë me radhë në Komunën e Podujevës, e ka vështirësuar situatën në përgjithësi, mirëpo falë angazhimit dhe organizimit të Shtabit të krizës, situata është nën kontroll dhe qytetarëve po ju mundësohet ndihma e nevojshme.
Reshjet e borës që sot pushuan e kanë lehtësuar punët për pastrimin e rrugëve dhe trotuareve nëpër qytet, si dhe hapjen e të gjitha rrugëve dytësore dhe ato rrugë që lidhen edhe fshatrat më të thella të Komunës së Podujevës.
Për t’a përcjell situatën nga afër kryetari i Komunës Agim Veliu, me Shtabin e krizave vazhdimisht janë në teren.
Kryetari Veliu sot deri në orët e vona ka qëndruar në zonat e thella rurale ku i ka inspektuar aktivitetet për zhbllokimin e rrugëve nga bora në fshatin Kërpimeh -Pakashticë-Murgull-Zhiti-Pollatë- Bradash-Dobratin-Llapashticë.
Kryetari Veliu tha se “Situata në përgjithësi është nën kontroll dhe ekipet mobile të QKMF-së, të Emergjencës të Drejtorisë së Shërbimeve Publike, kompanitë kontraktuese, janë 24 orë në shërbim të qytetarëve” edhe njëherë kryetari Veliu fton qytetarët të jenë të gatshëm dhe të ndihmojnë në pastrimin e borës.
Shefi i Shërbimeve Publike Rasim Fejza tha se”Për të tejkaluar këtë situatë janë angazhuar edhe disa kompani shtesë dhe po punohet intenzivisht.
Për të intervenuar si prioritet i kemi pasur 25 rastet, personat që kanë qenë në Hemodializë e pastaj kemi intervenuar ne fshatrat: Murgull-Pollatë-Zhiti-Kërpimeh-Llapashticë-Metehi-Dobratin-Gllamnik-Dumosh-Sfeqël-Majanc-Balloc-Terrnavë-Livadicë një pjesë e fshatit Peran, tek ujësjellësi në fshatin Shajkoc etj. Kurse për nesër mbetet te intervenohet ne rrugët tretësore ku besoj që do të arrihet mbi 90 % të zhbllokohen rrugët, Tha z. Fejza.
Ne koordinim me Shtabin e krizës janë të mobilizuara edhe ekipet emergjente dhe ato shëndetësore dhe janë duke ofruar shërbime sipas kërkesave dhe nevojave të qytetarëve.
Shumë kompani që veprojnë në Komunën e Podujevës. janë të angazhuara për pastrim e rrugëve, por megjithatë lëvizja është e vështirësuar, si për automjete ashtu edhe për këmbësor.
als_Latn als_Latn als_Latn als_Latn als_Latn als_Latn als_Latn als_Latn als_Latn